# Europos Sąjungos C 146A/2020

| | ISSN 1977-0960 |
| --- | --- |
| Europos Sąjungos
  oficialusis leidinys | C 146A |
| | |
| Leidimas lietuvių kalba | Informacija ir pranešimai | 63 metai2020m. gegužės 4d. |

ISSN 1977-0960

Europos Sąjungos

oficialusis leidinys

C 146A

Leidimas lietuvių kalba

Informacija ir pranešimai

63 metai2020m. gegužės 4d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos ombudsmenas |
| 2020/C 146 A/01 | Skelbimas apie laisvą darbo vietą OMB/04/2020. Tyrimų direktorato direktorius | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos ombudsmenas

2020/C 146 A/01

Skelbimas apie laisvą darbo vietą OMB/04/2020. Tyrimų direktorato direktorius

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos ombudsmenas

| 4.5.2020 | LT | Europos Sąjungos oficialusis leidinys | CA 146/1 |
| --- | --- | --- | --- |

4.5.2020

LT

Europos Sąjungos oficialusis leidinys

CA 146/1

---

SKELBIMAS APIE LAISVĄ DARBO VIETĄ OMB/04/2020

Tyrimų direktorato direktorius

(2020/C 146 A/01)

BENDRA INFORMACIJA

| Pareigybė: | Direktorius |
| --- | --- |
| Pareigų grupė ir lygis: | AD 14 |
| Teisinis pagrindas: | Tarnybos nuostatų 29 straipsnio 2 dalis (1) |
| Darbo vieta: | Briuselis |
| Paraiškų pateikimo terminas: | 2020 m. gegužės 31 d. |
| Pageidaujama darbo pradžios data: | Kuo greičiau |

Pareigybė:

Direktorius

Pareigų grupė ir lygis:

AD 14

Teisinis pagrindas:

Tarnybos nuostatų 29 straipsnio 2 dalis (1)

Darbo vieta:

Briuselis

Paraiškų pateikimo terminas:

2020 m. gegužės 31 d.

Pageidaujama darbo pradžios data:

Kuo greičiau

APIE MUS

Europos ombudsmeno tarnybos misija – bendradarbiaujant su Europos Sąjungos (ES) institucijomis prisidėti prie Europos demokratijos puoselėjimo, siekiant veiksmingesnio, atskaitingesnio, skaidresnio ir etiškesnio ES administravimo. Europos ombudsmeno tarnyba skatina gerą administravimą ir siekia nustatyti netinkamo administravimo atvejus, kad galėtų juos ištaisyti.

Europos ombudsmeno tarnyboje nagrinėjami piliečių skundai, susiję tiek su netinkamu bendravimu ir paslaugų teikimu, nepakankamu sprendimų priėmimo skaidrumu ir atsisakymu leisti susipažinti su dokumentais, tiek su pagrindinių teisių pažeidimais ir sutarčių klausimais. Tarnyba taip pat atlieka tyrimus savo iniciatyva dėl sisteminių problemų, darančių poveikį ES administravimo kokybei. Tarnybos pagrindiniai principai yra nepriklausomumas, sąžiningumas, nešališkumas, atskaitomybė, skaidrumas, dialogas ir paslaugumas.

Europos ombudsmenas yra nedidelė, dinamiška tarnyba, turinti apie 70 etatų planą ir apie 12 mln. EUR metinį biudžetą. Europos ombudsmeno biurai yra Briuselyje ir Strasbūre. Tarnyba siūlo dinamišką ir pagarba grindžiamą darbo vietą, kuriai būdinga lygiavertė hierarchinė struktūra ir kurioje aprūpinama moderniomis darbo priemonėmis, padedančiomis užtikrinti veiksmingumą, lankstumą, geras darbo sąlygas, įskaitant tinkamą asmeninio ir profesinio gyvenimo pusiausvyrą ir malonią darbo aplinką. Mūsų tarnyboje pasiekta vadovų ir administracijos darbuotojų lyčių pusiausvyra.

PAREIGYBĖS APRAŠYMAS

Tyrimų direktoratas bus atsakingas už pagrindinę Tarnybos veiklą, kuri apima galimų netinkamo ES institucijų, įstaigų ir agentūrų administravimo atvejų tyrimą ir gerosios administravimo praktikos skatinimą.

Direktorius bus atskaitingas generaliniam sekretoriui ir glaudžiai bendradarbiaus su ombudsmeno kabinetu.

Direktorius užtikrins direktorato teikiamų paslaugų kokybę, veiksmingą komunikaciją ir bendradarbiavimą direktorate, ombudsmeno kabinete ir Generaliniame sekretoriate.

Europos ombudsmeno tarnyba ketina įgyvendinti joje dirbančių vadovaujančių pareigūnų, kurių patirtis turėtų apimti įvairias sritis, judumo politiką, todėl kandidatai turėtų būti pasirengę savo profesinės veiklos tarnyboje laikotarpiu dirbti įvairiose veiklos srityse.

Ši atrankos procedūra, kurios tikslas – suteikti paskyrimų tarnybai galimybę pasirinkti iš kuo ilgesnio kandidatų sąrašo, bus vykdoma tuo pačiu metu kaip ir vidaus bei tarpinstitucinės įdarbinimo procedūros (2).

KO IEŠKOME?

Ieškome vadovaujančio pareigūno, kuris turėtų patvirtintų žinių gero administravimo, ES politikos formavimo ir ES reikalų srityse, turėtų patirties atliekant tyrimus ir puikiai išmanytų ES institucinius klausimus.

Darbuotojas turės įrodyti, kad geba vadovauti ir motyvuoti stiprią 30–35 darbuotojų komandą; valdyti pokyčius; užtikrinti spartų, lankstų ir veiksmingą bendrą tarnybos veikimą.

Labai svarbu išmanyti direktorato kompetencijai priklausančias sritis ir veiklą, taip pat gebėti valdyti biudžeto, viešųjų pirkimų ir kitas su ištekliais susijusias sritis.

Būtina tvirtai įsipareigoti išlaikyti gerą darbo aplinką ir gebėti spręsti konfliktus.

Tyrimų direktorato direktorius turės:

| — | strategiškai prisidėti prie Europos ombudsmeno politikos ir tikslų plėtojimo ir prie veiksmingo tarnybos misijos, vizijos ir strategijos įgyvendinimo, |
| --- | --- |

—

strategiškai prisidėti prie Europos ombudsmeno politikos ir tikslų plėtojimo ir prie veiksmingo tarnybos misijos, vizijos ir strategijos įgyvendinimo,

| — | planuoti direktorato darbą, nustatant tyrimų vykdymo tikslus remiantis ombudsmeno strateginiu darbu, |
| --- | --- |

—

planuoti direktorato darbą, nustatant tyrimų vykdymo tikslus remiantis ombudsmeno strateginiu darbu,

| — | užtikrinti politikos tikslų ir tyrimų metodikos, įskaitant patikrinimus, nuoseklumą, |
| --- | --- |

—

užtikrinti politikos tikslų ir tyrimų metodikos, įskaitant patikrinimus, nuoseklumą,

| — | prižiūrėti bylų nagrinėjimą direktorate, |
| --- | --- |

—

prižiūrėti bylų nagrinėjimą direktorate,

| — | konsultuoti generalinį sekretorių visais klausimais, susijusiais su pagrindine ombudsmeno veikla, ir prireikus jį pakeisti, |
| --- | --- |

—

konsultuoti generalinį sekretorių visais klausimais, susijusiais su pagrindine ombudsmeno veikla, ir prireikus jį pakeisti,

| — | plėtoti veiksmingus ryšių palaikymo ir bendradarbiavimo su kitomis institucijomis ir išorės suinteresuotaisiais subjektais kanalus, |
| --- | --- |

—

plėtoti veiksmingus ryšių palaikymo ir bendradarbiavimo su kitomis institucijomis ir išorės suinteresuotaisiais subjektais kanalus,

| — | atstovauti ombudsmenui už Europos ombudsmeno tarnybos ribų ir viešuose renginiuose, |
| --- | --- |

—

atstovauti ombudsmenui už Europos ombudsmeno tarnybos ribų ir viešuose renginiuose,

| — | vykdyti perįgaliotojo leidimus suteikiančio pareigūno funkcijas, |
| --- | --- |

—

vykdyti perįgaliotojo leidimus suteikiančio pareigūno funkcijas,

| — | ombudsmeno prašymu atlikti konkrečias užduotis. |
| --- | --- |

—

ombudsmeno prašymu atlikti konkrečias užduotis.

DARBO VIETA

Darbo vieta – Briuselis (Belgija). Einant šias pareigas reikės vykti į komandiruotes į Europos ombudsmeno biurą Strasbūre ir į kitas ES institucijų darbo vietas, taip pat gali reikėti vykti į komandiruotes į kitas šalis Europos Sąjungoje arba už jos ribų.

KAS GALI TEIKTI PARAIŠKAS?

Kandidatai paraiškų pateikimo dieną privalo tenkinti šiuos reikalavimus:

a)   Bendrieji reikalavimai

| — | būti vienos iš Europos Sąjungos valstybių narių piliečiai, |
| --- | --- |

—

būti vienos iš Europos Sąjungos valstybių narių piliečiai,

| — | turėti visas piliečio teises, |
| --- | --- |

—

turėti visas piliečio teises,

| — | būti įvykdę visas su karine tarnyba susijusių įstatymų nustatytas prievoles. |
| --- | --- |

—

būti įvykdę visas su karine tarnyba susijusių įstatymų nustatytas prievoles.

b)   Specialiosios sąlygos

i)   Išsilavinimas ir profesinė patirtis

| — | turėti universitetinį išsilavinimą (3), |
| --- | --- |

—

turėti universitetinį išsilavinimą (3),

| — | turėti ne mažesnę kaip 15 metų atitinkamą profesinę patirtį, įgytą gavus pirmiau nurodytą kvalifikaciją, iš kurios ne mažiau kaip 4 metus sėkmingai einant vadovaujančias pareigas. |
| --- | --- |

—

turėti ne mažesnę kaip 15 metų atitinkamą profesinę patirtį, įgytą gavus pirmiau nurodytą kvalifikaciją, iš kurios ne mažiau kaip 4 metus sėkmingai einant vadovaujančias pareigas.

ii)   Kalbų mokėjimas

Būtina labai gerai (bent C1 lygiu (4)) mokėti vieną iš oficialiųjų Europos Sąjungos kalbų (5) ir labai gerai (bent B2 lygiu (6)) mokėti bent vieną kitą oficialiąją ES kalbą.

REIKALINGOS ŽINIOS IR ĮGŪDŽIAI

| — | Puikiai išmanyti Europos Sąjungos reikalus, |
| --- | --- |

—

Puikiai išmanyti Europos Sąjungos reikalus,

| — | puikiai išmanyti gero administravimo teoriją ir praktiką, |
| --- | --- |

—

puikiai išmanyti gero administravimo teoriją ir praktiką,

| — | išmanyti Europos Sąjungos teisę, visų pirma su tarnybos veikla susijusiose srityse, |
| --- | --- |

—

išmanyti Europos Sąjungos teisę, visų pirma su tarnybos veikla susijusiose srityse,

| — | turėti darbo tarptautinėje ir daugiakultūrėje aplinkoje patirties ir gebėti prisitaikyti prie tokios aplinkos, |
| --- | --- |

—

turėti darbo tarptautinėje ir daugiakultūrėje aplinkoje patirties ir gebėti prisitaikyti prie tokios aplinkos,

| — | būtina labai gerai mokėti anglų kalbą ir gerai mokėti prancūzų kalbą, nes jos plačiai vartojamos bendraujant tarnyboje ir su kitomis institucijomis; kitų oficialiųjų Europos Sąjungos kalbų mokėjimas galėtų būti privalumas. |
| --- | --- |

—

būtina labai gerai mokėti anglų kalbą ir gerai mokėti prancūzų kalbą, nes jos plačiai vartojamos bendraujant tarnyboje ir su kitomis institucijomis; kitų oficialiųjų Europos Sąjungos kalbų mokėjimas galėtų būti privalumas.

Be to, pareigas užimsiantis asmuo turės:

| — | gebėti strategiškai mąstyti, iš anksto numatyti bei nustatyti galimas problemas ir siūlyti praktiškus sprendimus, |
| --- | --- |

—

gebėti strategiškai mąstyti, iš anksto numatyti bei nustatyti galimas problemas ir siūlyti praktiškus sprendimus,

| — | turėti lyderystės ir vadovavimo įgūdžių, |
| --- | --- |

—

turėti lyderystės ir vadovavimo įgūdžių,

| — | turėti puikių bendravimo įgūdžių, įskaitant tarpasmeninio bendravimo įgūdžius, |
| --- | --- |

—

turėti puikių bendravimo įgūdžių, įskaitant tarpasmeninio bendravimo įgūdžius,

| — | gebėti skatinti komandinio darbo atmosferą ir palaikyti gerus darbinius santykius su vidaus ir išorės partneriais ir elgtis diplomatiškai, |
| --- | --- |

—

gebėti skatinti komandinio darbo atmosferą ir palaikyti gerus darbinius santykius su vidaus ir išorės partneriais ir elgtis diplomatiškai,

| — | gebėti valdyti pokyčius ir padėti darbuotojams vykstant pokyčiams, |
| --- | --- |

—

gebėti valdyti pokyčius ir padėti darbuotojams vykstant pokyčiams,

| — | užtikrintai gebėti planuoti ir organizuoti bendrą direktorato darbą taip, kad būtų laikomasi svarbių terminų, užtikrinti teisingą darbo krūvio paskirstymą komandoje, atsižvelgiant į ES pareigūnų tarnybos nuostatuose ir finansiniuose reglamentuose nustatytus reikalavimus, |
| --- | --- |

—

užtikrintai gebėti planuoti ir organizuoti bendrą direktorato darbą taip, kad būtų laikomasi svarbių terminų, užtikrinti teisingą darbo krūvio paskirstymą komandoje, atsižvelgiant į ES pareigūnų tarnybos nuostatuose ir finansiniuose reglamentuose nustatytus reikalavimus,

| — | būti pasiryžęs puoselėti paslaugumo piliečiams ir institucijoms kultūrą. |
| --- | --- |

—

būti pasiryžęs puoselėti paslaugumo piliečiams ir institucijoms kultūrą.

ATRANKOS PROCEDŪRA

Pasirinkti tinkamą kandidatą paskyrimų tarnybai padeda patariamoji atrankos komisija.

Patariamoji atrankos komisija, remdamasi paraiškomis, pirmiausia įvertins ir palygins visų kandidatų kvalifikaciją, patirtį ir motyvaciją. Pagal šį lyginamąjį vertinimą patariamoji atrankos komisija parengs, jos nuomone, tinkamiausių kandidatų sąrašą; šie kandidatai bus pakviesti į pirmąjį pokalbį.

Ši pirmoji atranka grindžiama lyginamuoju paraiškų vertinimu. Reikalavimų įvykdymas nebūtinai reiškia, kad kandidatas bus pakviestas į pirmąjį pokalbį. Patariamoji atrankos komisija gali nuspręsti geriausius iš pokalbyje dalyvavusių kandidatų pakviesti į antrą pokalbį su komisija.

Atsižvelgiant į bendrus pokalbio (-ių) rezultatus, geriausiai įvertinti kandidatai bus pakviesti į galutinį pokalbį su ombudsmenu.

Jei pokalbių rengimo laikotarpiu ir toliau būtų taikomos izoliavimo priemonės dėl koronaviruso, pokalbiai su kandidatais gali būti rengiami per vaizdo konferenciją.

Visiems kandidatams bus pranešta apie kiekvieno šios atrankos procedūros etapo rezultatus.

TEISINIS PAGRINDAS

Pranešimas apie šią laisvą darbo vietą skelbiamas laikantis Europos Sąjungos pareigūnų tarnybos nuostatų (7) 29 straipsnio 2 dalies (vyresniosios vadovybės pareigybė).

LYGIOS GALIMYBĖS

Europos ombudsmenas yra lygias galimybes suteikiantis darbdavys, kuris skatina kvalifikuotus asmenis teikti paraiškas ir siekia aktyviai skatinti įvairovę darbo vietoje.

NEPRIKLAUSOMUMAS IR INTERESŲ DEKLARAVIMAS

Prieš pradėdami eiti pareigas kandidatai turi patvirtinti, kad veiks nepriklausomai viešojo intereso labui ir neturi interesų, kurie galėtų kelti abejonių dėl jų nepriklausomumo.

DUOMENŲ APSAUGA

Šios atrankos procedūros metu kandidatų pateikti asmens duomenys bus tvarkomi laikantis Europos Parlamento ir Tarybos reglamento (ES) 2018/1725 (8).

PARAIŠKOS

Kandidatai paraiškas turi pateikti naudodamiesi internetine paraiškų teikimo sistema ombudsmeno interneto svetainėje (www.ombudsman.europa.eu/office/careers) iki 2020 m. gegužės 31 d. 12.00 val. (Briuselio laiku).

Po nurodyto termino pateiktos paraiškos nebus nagrinėjamos.

Visa su atrankos procedūra susijusi korespondencija turėtų būti siunčiama šiuo e. pašto adresu: career@ombudsman.europa.eu (e. laiško temos laukelyje būtina įrašyti: OMB/4/2020).

Prieš pateikdami paraišką, kandidatai turėtų atidžiai patikrinti, ar jie atitinka visus tinkamumo kriterijus, kad nebūtų automatiškai pašalinti iš atrankos procedūros.

Paraiškos bus laikomos atitinkančiomis reikalavimus, jei bus pateikta:

| a) | laiškas anglų kalba, kuriame nurodomas pranešimas apie laisvą darbo vietą OMB/04/2020 ir paaiškinamos paraiškos teikimo priežastys; |
| --- | --- |

a)

laiškas anglų kalba, kuriame nurodomas pranešimas apie laisvą darbo vietą OMB/04/2020 ir paaiškinamos paraiškos teikimo priežastys;

| b) | kandidato gyvenimo aprašymo kopija anglų kalba (pageidautina „europass CV“: https://europass.cedefop.europa.eu/lt); |
| --- | --- |

b)

kandidato gyvenimo aprašymo kopija anglų kalba (pageidautina „europass CV“: https://europass.cedefop.europa.eu/lt);

| c) | patvirtinamųjų dokumentų, susijusių su jų studijomis (9), profesine patirtimi ir dabartinėmis pareigomis (10), kopijos. |
| --- | --- |

c)

patvirtinamųjų dokumentų, susijusių su jų studijomis (9), profesine patirtimi ir dabartinėmis pareigomis (10), kopijos.

Užklausos techniniais klausimais turėtų būti siunčiamos: webmaster@ombudsman.europa.eu

---

(1)  1968 m. vasario 29 d. Tarybos reglamentas (EEB, Euratomas, EAPB) Nr. 259/68, nustatantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas bei Komisijos pareigūnams laikinai taikomas specialias priemones (OL L 56, 1968 3 4, p. 1), su paskutiniais pakeitimais, padarytais Europos Parlamento ir Tarybos reglamentu (ES, Euratomas) Nr. 1023/2013 (OL L 287, 2013 10 29, p. 15).

(2)  Pagal Reglamento (EEB, Euratomas, EAPB) Nr. 259/68 29 straipsnio 1 dalies a ir b punktus.

(3)  Europos Sąjungos pareigūnų tarnybos nuostatų 5 straipsnio 3 dalies c punkte reikalaujama, kad kandidatas turėtų bent jau:

| (i) | diplomu patvirtintą universitetinį ar jam prilygstantį išsilavinimą, kai įprastinė universitetinių studijų trukmė – ketveri metai ar daugiau, arba |
| --- | --- |

(i)

diplomu patvirtintą universitetinį ar jam prilygstantį išsilavinimą, kai įprastinė universitetinių studijų trukmė – ketveri metai ar daugiau, arba

| (ii) | diplomu patvirtintą išsilavinimą, atitinkantį užbaigtas universitetines studijas, ir ne mažiau kaip vienų metų atitinkamą profesinę patirtį, kai įprastinis universitetinio mokslo laikotarpis yra ne mažiau kaip treji metai. |
| --- | --- |

(ii)

diplomu patvirtintą išsilavinimą, atitinkantį užbaigtas universitetines studijas, ir ne mažiau kaip vienų metų atitinkamą profesinę patirtį, kai įprastinis universitetinio mokslo laikotarpis yra ne mažiau kaip treji metai.

(4)  Žr. bendrą Europos kalbų mokėjimo orientacinę sistemą (CEFR): https://europass.cedefop.europa.eu/sites/default/files/cefr-en.pdf.

(5)  Oficialiosios Europos Sąjungos kalbos: airių, anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių.

(6)  Žr. 4 išnašą.

(7)  Žr. 1 išnašą.

(8)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

(9)  Žr. 3 išnašą.

(10)  Profesinę patirtį patvirtinančiame dokumente turėtų būti aiškiai nurodytos darbo pradžios ir pabaigos datos, pareigybės pavadinimas ir tikslus atliktų pareigų pobūdis.

---